93.4fm – Radio Namakwaland – Die beste in die weste. » Dag 1 Damaraland Toer
Dag 1 Damaraland Toer
Dis Saterdagmiddag, Jan Visagie en sy span is van vroeg af reeds besig om sy "Karper" te braai. 'n Karper is n Kruising tussen n Karakoel, Persie en DamaraSkaap wat in totaal ontbeen is. Vir elkeen van ons 'n totale nuwe eet ervaring. Die Toergangers kom een vir een aan dan breek die dam se wal toe die Namakwalanders soos n stroom by die hek ingery kom. Die weer ontmoeting lyk soos mense wat mekaar 50 jaar gelede gesien het en dit raas soos 'n versamelvoëlnes wat 'n boomslang ontdek het.
Die manne help die twee weduwees wat saam toer soos 'n Stormerspan hulle tent opslaan. Daar word gekuier en kamp gemaak, gestort en mooigemaak, want daar wag 'n reuse ete in die Lapa voor.
Na 'n heerlike ete moet die nuweling op die toer eers ingelyf word en hulle keuse is om Jan Visagie solank geluk te wens met sy verjaardag wat môre eers is.
Geskenkpakke word uitgedeel en alkeen spog met n pragtige Radionamakwaland baadjie en n plakker om op sy motor te plak.